शीर्षक: अटल बिहारी वाजपेयी आणि नरेंद्र मोदी यांचं नातं कसं होतं?\nवरील काल्पनिक लेखाचे शीर्षक दिल्यास, लेखाची कल्पना करा.\n
अटल बिहारी वाजपेयी यांच्याबरोबर गुजरातचे तत्कालीन मुख्ममंत्री नरेंद्र मोदी

अटल बिहारी वाजपेयी आणि नरेंद्र मोदी यांच्या नात्याबद्दल सांगत आहेत ज्येष्ठ पत्रकार विजय त्रिवेदी... 

27 मार्च 2015 ची संध्याकाळ. संधिप्रकाशानं आकाश व्यापला होता. सूर्य अस्ताकडे मार्गक्रमण करत होता.

दिल्लीतल्या कृष्ण मेनन मार्गावर गाड्यांची ये-जा थांबत नव्हती. एरव्ही फार शांत असणाऱ्या या भागात सुरक्षारक्षक आणि वाहतूक पोलिसांची वाहनांचं नियोजन करताना तारांबळ उडत होती. 

तसं इथून राष्ट्रपती भवन फारतर दोन किलोमीटर लांब असेल, पण प्रोटोकॉल मोडून स्वतः राष्ट्रपती प्रणव मुखर्जी तिथे पोहोचणार होते. कारण त्यांना माजी पंतप्रधान अटल बिहारी वाजपेयी यांना देशाचा सर्वोच्च सन्मान 'भारतरत्न' द्यायचा होता.

सुरक्षेसाठी असलेल्या पोलिसी वाहनांच्या सायरनमुळे रस्त्याच्या दुतर्फा असलेल्या झाडांवरून पक्षी अचानक उडू लागले. पंतप्रधान नरेंद्र मोदी यांच्या गाड्यांचा ताफाही तिथे पोहोचला आणि त्यांच्या पाठोपाठ उपराष्ट्रपती हमीद अन्सारीसुद्धा तिथे पोहोचले. 

6-A, कृष्ण मेनन मार्ग. तीन वेळा देशाच्या पंतप्रधानपदाची शपथ घेणारे अटल बिहारी वाजपेयी यांचं हे निवासस्थान.

1999मध्ये जेव्हा वाजपेयी तिसऱ्यांदा देशाचे पंतप्रधान बनले, तेव्हा ते देशाचे नववे असे नेते होते जे काँग्रेस पक्षातून नसूनही या पदापर्यंत पोहोचले होते. तसंच पाच वर्षं बिगर-काँग्रेस सरकार चालवणारे ते पहिले पंतप्रधान ठरले. 

केंद्रातल्या मोदी सरकारने 24 डिसेंबर 2014ला पंडित मदन मोहन मालवीय यांच्यासोबत वाजपेयी यांना भारतरत्न सन्मान देण्याची घोषणा केली. तेव्हा त्याला कोणीही विरोध केला नाही. उलट प्रत्येकानं सरकारच्या या निर्णयाचं स्वागत केलं.

16 ऑगस्ट 2018च्या सायंकाळीही अचानक कृष्णा मेनन मार्गावरील हालचाली वाढू लागल्या. कारण विद्यमान राष्ट्रपती रामनाथ कोविंद, उपराष्ट्रपती व्यंकय्या नायडू आणि पंतप्रधान नरेंद्र मोदी तसंच माजी राष्ट्रपती प्रणव मुखर्जी यांच्यासारखे दिग्गज नेते या बंगल्यावर पोहोचणार होते. 

पत्ता तोच 6-A, कृष्ण मेनन मार्ग. पण वाजपेयी निश्चल झाले होते. 60 वर्षं भारताच्या राजकारणात लोकांचं मन जिंकणाऱ्या वाजपेयींनी सायंकाळी 5 वाजून 05 मिनिटांनी अखेरचा श्वास घेतला होता.

यावेळी श्रद्धांजली वाहताना पंतप्रधान नरेंद्र मोदी म्हणाले, "अटलजी गेले, माझ्यावरचं वडिलांचं छत्र हरवलं. त्यांनी मला संघटन आणि शासन...